คือวันที่12-13หนูมีเพศสัมพันธ์กับแฟนแต่ป้องกันทุกครั้งแต่มีครั้งหนึ่งถุงแตกไม่เคยเลยค่ะว่าแตกตอนไหน หนูพึ่งมายาคุมแบบธรรมดาวันที่13 วันแรก แต่วันที่14 มีเลือดออกมานิดหน่อยอยากทราบว่าเป็นเลือดล้างหน้าเด็กหรือเป็นประจำเดือนคะ หนูจำประจำเดือนตัวเองไม่ได้ คุณช่วยตอบหน่อยนะคะ
สวัสดีค่ะ การที่มีเพศสัมพันธ์ใส่ถุงยางอนามัยแต่ถุงยางอนามัยมีการแตกหรือฉีกขาด อาจจะเป็นทางผ่านของน้ำอสุจิไปสู่ท่อนำไข่ได้กรณีนี้จึงต้องมีวิธีการคุมกำเนิดวิธีอื่นร่วมไปด้วย ไม่แน่ใจว่าวันที่ถุงแตกคือวันเดียวกับที่เริ่มกินยาคุมแบบธรรมดาหรือก่อนวันเริ่มกินยาคุม 1 วัน ถ้าก่อนเริ่มกินยาคุม ยาคุมนั้นอาจจะไม่ได้ครอบคลุมหรือออกฤทธิ์ช่วยลดการตั้งครรภ์จากเพศสัมพันธ์ที่เกิดก่อนการกินยาถ้าเป็นในวันเดียวกัน ก็ต้องดูว่าเป็นช่วง 5 วันแรกของการมีประจำเดือนหรือไม่ ถ้าใช่ ยาก็จะออกฤทธิ์ได้ตั้งแต่เม็ดแรก และให้กินต่อเนื่องไปจนหมดแผง แต่หากเริ่มยาในช่วงเวลาอื่น (คือเลย 5 วันแรกของการมีรอบเดือนไปแล้ว) อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ กรณีแบบนี้จึงควรกินยาคุมฉุกเฉินตามไปด้วยส่วนเลือดที่ออกมาผิดปกตินั้น อาจจะเป็นเลือดจากผลข้างเคียงการกินยาคุมในช่วงแรกๆ การมีแผลที่ช่องคลอดหรือปากมดลูก การติดเชื้อหรือเนื้องอกของมดลูกหรือปากมดลูก ถ้าเกิดตามหลังการมีเพศสัมพันธ์เพียงไม่กี่วัน นึกถึงภาวะแทรกซ้อนของการตั้งครรภ์น้อย แนะนำสังเกตอาการถ้าเลือดยังออกผิดปกติต่อเนื่องควรไปพบแพทย์ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ